Konsert help parke | Netwerk24
Konsert help parke
Ararat, Oranjekop en die Maanrots; die Hand van God, Venstervalle en Groenrivier.
Dít is enkele van die bakens wat Woensdag (25/11) om 19:00 uitgelig gaan word in 'n unieke virtuele konsert met Jak de Priester.
Om 'n bydrae te lewer tot Sanparke se herstel ná die inperkingstyd hou die Sanparke-ereveldwagters dié virtuele konsert, waarin van die nasionale parke in die Noord-Kaap bekend gestel sal word.
Die konsert is 'n bemarkingsgeleentheid vir die Kgalagadi- en die Ai/-Ais/Richtersveld-oorgrenspark, asook vir die Augrabies-waterval-, Namakwa- en Mokala- Nasionale Park. Foto's van dié parke sal vertoon word terwyl interessante inligting verskaf word.
Unieke gebeurtenisse wat aangepak word, soos die Mokala-boskonsert, word uitgelig, asook van die natuur­ervarings.